**IZVOD IZ ZAPISNIKA**

 **sa 11. sjednice Općinskog vijeća Općine Podravska Moslavina**

 **održane 15. srpnja 2022. godine u Društvenom domu**

 **u Podravskoj Moslavini, J.J. Strossmayera 150**

Sjednicu otvara *Slavko Kupanovac*, predsjednik Općinskog vijeća Općine Podravska Moslavina u 15:30 sati.

**Utvrđeno je da su na sjednici nazočni vijećnici:**

 1. Slavko Kupanovac

 2. Željko Zetaić

 3. Ana Jambrešić

 4. Marta Zetaić

 5. Marko Sabo

**Odsutni vijećnici:**

 1. Ivica Vrkić

 2. Josip Rogić

 3. Matija Rogić

 4. Ivana Šoša

*Predsjednik vijeća Slavko Kupanovac* konstatira da je na sjednici nazočno 5 vijećnika od ukupno 9 vijećnika te da će sve donesene odluke biti pravovaljane i da nije bilo opravdanja izostanka od strane odsutnih vijećnika.

**Od ostalih sjednici su nazočni**: Dominik Cerić – općinski načelnik i pročelnica – Marina Cigrovski.

*Predsjednik vijeća Slavko Kupanovac* konstatira da zapisnik vodi Marija Horvat, administrativni referent

*Predsjednik vijeća Slavko Kupanovac* za ovjerovitelje zapisnika predlaže gospođu Anu Jambrešić i gospodina Željka Zetaića, poziva na glasovanje, prijedlog za ovjerovitelje zapisnika usvojen je jednoglasno (5 vijećnika prisutno).

Predsjednik predlaže sljedeći dnevni red

**DNEVNI RED**

 Aktualni sat.

1. Usvajanje zapisnika s 10. sjednice Općinskog vijeća Općine Podravska Moslavina

2. Razmatranje prijedloga i donošenje Odluke o kratkoročnom zaduženju – prekoračenju po

 poslovnom računu Općine Podravska Moslavina

 IZVJESTITELJ: Marina Cigrovski

3. Razno

Na predloženi dnevni red nije bilo rasprave, *predsjednik vijeća, Slavko Kupanovac* daje dnevni red na glasovanje, te je isti usvojen jednoglasno ( 5 vijećnika prisutno )

 **Aktualni sat**

Rasprave u aktualnom satu nije bilo.

*Predsjednik vijeća, Slavko Kupanovac* prelazi na rad prema utvrđenom dnevnom redu

**Ad. 1. Usvajanje zapisnika s 10. sjednice Općinskog vijeća Općine Podravska Moslavina**

*Predsjednik vijeća, Slavko Kupanovac* otvara raspravu u svezi zapisnika sa 10. sjednice Općinskog vijeća Općine Podravska Moslavina, budući da se nitko nije javio za raspravu, poziva vijećnike na glasovanje te konstatira da je Zapisnik sa 10. sjednice Općinskog vijeća Općine Podravska Moslavina usvojen jednoglasno (5 vijećnika prisutno ).

**Ad.2. Razmatranje prijedloga i donošenje Odluke o kratkoročnom zaduženju – prekoračenju po poslovnom računu Općine Podravska Moslavina**

*Predsjednik vijeća, Slavko Kupanovac* daje riječ pročelnici, Marini Cigrovski koja je pojasnila da su vijećnici u svojim materijalima dobili prijedlog odluke o kratkoročnom zaduženju– prekoračenju po poslovnom računu Općine Podravska Moslavina za premošćivanje jaza nastalog zbog različite dinamike priljeva sredstva i dospijeća obveza Općine Podravska Moslavina u iznosu od 700.000,00 kn uvećano za kamate i naknade.

*Predsjednik vijeća , Slavko Kupanovac* daje riječ Dominiku Ceriću, načelniku koji je pojasnio da prestaje važiti ugovor s Privrednom bankom Zagreb d.d. o dozvoljenom prekoračenju koji treba obnoviti i da banka traži odluku vijeća. Također je pojasnio da to nije zaduženju za investicije već zaduženju da bi se nastavio normalan rad općine.

*Predsjednik vijeća, Slavko Kupanovac* otvara raspravu, budući da iste nije bilo, poziva na glasovanje.

Nakon glasovanja *predsjednik vijeća* konstatira da je općinsko vijeće Odluku o kratkoročnom zaduženju – prekoračenju po poslovnom računu Općine Podravska Moslavina prihvatilo jednoglasno ( 5 vijećnika prisutno ) te je općinsko vijeće donijelo: ***Odluku o kratkoročnom zaduženju -prekoračenju po poslovnom računu Općine Podravska Moslavina.***

**Ad. 3. Razno**

*Predsjednik vijeća, Slavko Kupanovac* pod ovom točkom otvara raspravu na koju se javlja *Željko Zetaić, vijećnik* koji je postavio pitanje načelniku a pitao je kad će se nastaviti postavljanje ograde na groblju u Podravskoj Moslavini.

*Dominik Cerić, načelnik* je dao pojašnjenje da se s postavljanjem ograde počelo prošle godine i da će biti gotova krajem ovog ili početkom slijedećeg mjeseca.

Dnevni red je iscrpljen, *predsjednik vijeća, Slavko Kupanovac*, zaključio je 11. sjednicu Općinskog vijeća u 15:40 sati.

KLASA: 024-06/ 22 -01/5

URBROJ: 2158-31-01-22-3

Podravska Moslavina, 15. srpnja 2022.

ZAPISNIČAR: OVJEROVITELJI ZAPISNIKA PREDSJEDNIK

Marija Horvat, v.r. Ana Jambrešić, v.r OPĆINSKOG VIJEĆA

 Željko Zetaić, v.r. Slavko Kupanovac, v.r.